สมศ.ทดสอบเครื่องมือประเมินระบบใหม่
เน้นแลกเปลี่ยนไอเดียผู้เกี่ยวข้อง ลงพื้นที่เก็บข้อมูล 4 ระดับการศึกษา,ดร.คมศร วงษ์รักษา รองผู้อำนวยการรักษา การแทนผู้อำนวยการ สำนักงานรับรองมาตรฐานและประเมินคุณภาพการศึกษา หรือ สมศ. กล่าวว่า การประเมินคุณภาพภายนอกรอบ 4 ตามแผนงานที่รัฐบาลกำหนดไว้กับ พล.อ.ดาว์พงษ์ รัตนสุวรรณ รมว.ศึกษาธิการ จะเกิดขึ้นหลังจากการปฏิรูประบบประเมินคุณภาพการศึกษาเสร็จเรียบร้อยแล้ว โดย สมศ.ได้ทำงานบูรณาการกับกระทรวงศึกษาธิการ (ศธ.) และสภาขับเคลื่อนการปฏิรูปประเทศ (สปท.) เพื่อพัฒนาระบบการประเมินคุณภาพภายนอกให้สอดคล้องกับระบบการประเมินภายใน ของ ศธ. โดยกำหนดตัวบ่งชี้และวิธีการประเมินให้เป็นไปในทิศทางเดียวกัน สอดคล้องกับกฎกระทรวง 4 มาตรฐาน ได้แก่ 1.มาตรฐานที่ว่าด้วยผลการจัดการศึกษา 2.มาตรฐานที่ว่าด้วยการบริหารจัดการการศึกษา 3.มาตรฐานที่ว่าด้วยการจัดการเรียนการสอนที่เน้นผู้เรียนเป็นสำคัญ และ 4.มาตรฐานที่ว่าด้วยการประกันคุณภาพภายใน ซึ่งแนวคิดหลักของการประเมินคุณภาพภายนอกรอบสี่จะให้การรับรองตามระดับคุณภาพ ผลการประเมินดังกล่าว เพื่อจัดกลุ่มสถานศึกษา ให้ข้อเสนอแนะเพื่อการพัฒนา รวมถึงติดตามการนำผลประเมินไปใช้ในการพัฒนาสถานศึกษา ตลอดจนมีแผนจัดทำคู่มือการประเมินรอบสี่เพื่อสร้างความรู้ความเข้าใจเกี่ยวกับการประเมินรูปแบบใหม่,ดร.คมศรกล่าวต่อว่า สมศ.ได้ทดสอบเครื่อง มือการประเมินระยะแรกกับสถานศึกษาทั้ง 3 ระดับการศึกษา ระดับละ 2 แห่ง ทั้งในพื้นที่กรุงเทพฯ และต่างจังหวัด เพื่อศึกษาข้อดี ข้อเสียและความเป็นไปได้ของกระบวนการประเมินในรูปแบบใหม่ เน้นแลกเปลี่ยนความคิดเห็นระหว่างผู้ประเมินภายนอกกับผู้ที่มีส่วนเกี่ยวข้องในสถานศึกษา เป็นวิธีที่แก้ปัญหาผลการประเมินที่ไม่สอดคล้องกับความเป็นจริง ผู้ประเมินจะต้องเข้าถึงข้อมูลตามเกณฑ์การพิจารณาในภาพรวม เป็นการร่วมกันค้นหาความจริงประกอบข้อมูลเชิงประจักษ์ และจะทดสอบระบบ ส่วนระยะที่ 2 จะดำเนินการในเดือน พ.ย.โดยจะลงพื้นที่ทดสอบเครื่องมือในสถานศึกษาให้ครอบคลุมทั้ง 4 ระดับการศึกษา ได้แก่ การศึกษาปฐมวัย 5 แห่ง การศึกษาขั้นพื้นฐาน 6 แห่ง อาชีวศึกษา 4 แห่ง อุดมศึกษา 5 แห่ง และจะนำผลการทดสอบเครื่องมือการประเมินมาสรุปปรับปรุงพัฒนาให้เหมาะสมและเกิดประสิทธิภาพ หลังจากนั้นจะจัดทำสรุประบบประเมินคุณภาพภายนอกรอบสี่เพื่อนำร่องเสนอกรรมการบริหาร สมศ. รองนายกรัฐมนตรีที่กำกับดูแล และ รมว.ศึกษาธิการให้ความเห็นชอบต่อไป.
การประเมินคุณภาพภายนอกรอบ 4 ตามแผนงานที่รัฐบาลกำหนดไว้กับ พล.อ.ดาว์พงษ์ รัตนสุวรรณ รมว.ศึกษาธิการ จะเกิดขึ้นหลังจากการปฏิรูประบบประเมินคุณภาพการศึกษาเสร็จเรียบร้อยแล้ว โดย สมศ.ได้ทำงานบูรณาการกับกระทรวงศึกษาธิการ (ศธ.) 
ข่าวการศึกษา,คมศร วงษ์รักษา,สมศ.,ปฏิรูประบบประเมินคุณภาพการศึกษา,สปท.